PARANTUMISKOULU
PIETARIN ANOPPI
Hei. Tämä on Parantumiskoulu, ja minä olen pastori Jaanus Ringmäe.
Olen käynyt läpi monia kertomuksia, joissa Jeesus parantaa sairaita.
Näistä Raamatun kertomuksista näemme, -
mitä ihmiset tekevät kohdatessaan Jeesuksen, -
ja mitä Jeesus heille sanoo.
Kertomukset opettavat myös meille sen, -
mikä on Jumalan tahto koskien meitä itseämme.
Näitä yksittäisten ihmisten tai ryhmien parantumiskertomuksia -
on Raamatussa 19 kpl. Ne sisältävät mielenkiintoisia eri vivahteita -
ja eri puolia, jotka Jumala on katsonut tärkeäksi ilmoitaa meille.
Jeesus teki paljon sellaisiakin ihmeitä, joista Raamattu ei kerro.
Jumalan valittua nämä kertomukset, tiedämme niiden olevan tärkeitä.
Halutessasi parantua, voit soveltaa kertomusten opetuksia elämääsi.
Tämänpäiväisen kertomuksemme otsikkona on "Pietarin anoppi".
Kuinka Pietarin anoppi parantui?
PIETARIN ANOPPI
Kertomus löytyy useasta evankeliumista.
Luen 3 evankeliumin eri muunnelmat, joista ensin Matt. 8:14-17: -
"Kun Jeesus tuli Pietarin kotiin, -
näki hän hänen anoppinsa makaavan sairaana kuumeessa.
Niin hän koski tämän käteen, ja kuume lähti hänestä; -
ja hän nousi ja palveli häntä.
Mutta illan tultua tuotiin hänen tykönsä monta riivattua.
Ja hän ajoi henget ulos sanalla, ja kaikki sairaat hän paransi;
että kävisi toteen, mikä on puhuttu profeetta Esaiaan kautta, joka sanoo:
"Hän otti päällensä meidän sairau- temme ja kantoi meidän tautimme"
Luen saman tarinan, mutta nyt kohdasta Mark. 1:29-34: -
Ja tultuaan ulos synagoogasta he menivät kohta -
Simonin ja Andreaan taloon Jaakobin ja Johanneksen kanssa.
Ja Simonin anoppi makasi sairaana kuumeessa, -
ja kohta he puhuivat hänestä Jeesukselle.
Ja hän meni hänen luoksensa ja nosti hänet ylös, tarttuen hänen käteensä;
ja kuume lähti hänestä, ja hän palveli heitä.
Mutta illan tultua, kun aurinko oli laskenut, -
tuotiin hänen tykönsä kaikki sairaat ja riivatut, -
ja koko kaupunki oli koolla oven edessä.
Ja hän paransi monta, jotka sairastivat moninaisia tauteja, -
ja paljon riivaajia hän ajoi ulos eikä sallinut riivaajien puhua, -
koska ne tunsivat hänet."
Luukkaan evankeliumista löydämme lisää kiinnostavia yksityiskohtia, -
eli Luuk. 4:38-41 kuuluu näin: -
"Niin hän nousi ja meni synagoogasta Simonin kotiin.
Ja Simonin anoppi sairasti kovaa kuumetta, -
ja he rukoilivat Jeesusta hänen puolestansa.
Niin hän meni ja kumartui hänen ylitsensä ja nuhteli kuumetta, -
ja se lähti hänestä; ja heti vaimo nousi ja palveli heitä.
Auringon laskiessa kaikki, joilla oli sairaita, mikä missäkin taudissa, -
veivät ne hänen tykönsä.
Ja hän pani kätensä heidän itsekunkin päälle ja paransi heidät.
Myös lähtivät riivaajat ulos monesta, huutaen ja sanoen: -
"Sinä olet Jumalan Poika!" Mutta hän nuhteli niitä -
eikä sallinut niiden puhua, koska ne tiesivät hänen olevan Kristuksen."
Etsitään kertomuksista ne asiat -
jotka kannattaa opetella, jotta Jumalan sana voisi lääkitä sinua.
Lääkkeen tehostamiseksi, tutki ja syvenny itsekin Jumalan sanaan.
Lukiessani eri kohtia, ole tarkkana ja tee vaikkapa muistiinpanoja.
Juurtuessaan sydämeesi, nämä asiat toimivat lääkkeenä elämässäsi -
parantaen sinut, jos olet sairas.
Luuk. 4:38 mukaan, he rukoilivat Jeesusta hänen (anopin) puolestaan.
Tämä on mielenkiintoinen asia.
Kirjataan tämäkin muistiin...
HE RUKOILIVAT HÄNEN PUOLESTAAN
Mielestäni on oikein, että myös me rukoilemme toisten puolesta.
Haluan nostaa asiasta esiin erään kiinnostavan puolen, joka -
rohkaisee meitä menemään Jumalan eteen rukoilemaan toisten puolesta.
Yksi Apostolien tekojen kertomus muistuttaa tätä, mutta siitä -
ilmenee rukoukseen meitä motivoiva syy, joka on tärkeä myös Jumalalle.
Apt. 9:36 kertoo Tabita-nimisestä naisopetuslapsesta näin: -
"Mutta Joppessa oli naisopetuslapsi, nimeltä Tabita, -
mikä kreikaksi käännettynä on: Dorkas (=gaselli); -
hän teki paljon hyviä töitä ja antoi runsaasti almuja.
Ja tapahtui niinä päivinä, että hän sairastui ja kuoli; -
ja he pesivät hänet ja panivat yläsaliin.
Ja koska Lydda oli lähellä Joppea, niin opetuslapset, -
kun kuulivat Pietarin olevan siellä, lähettivät kaksi miestä -
hänen luoksensa pyytämään: "Tule viipymättä meidän tykömme".
Niin Pietari nousi ja meni heidän kanssansa.
Ja hänen sinne saavuttuaan he veivät hänet yläsaliin, -
ja kaikki lesket tulivat hänen luoksensa itkien ja näytellen hänelle -
ihokkaita ja vaippoja, joita Dorkas oli tehnyt, ollessaan heidän kanssansa.
Mutta Pietari toimitti kaikki ulos ja laskeutui polvilleen ja rukoili; -
ja hän kääntyi ruumiin puoleen ja sanoi: "Tabita, nouse ylös!"
Niin tämä avasi silmänsä, ja nähdes- sään Pietarin hän nousi istumaan.
Ja Pietari ojensi hänelle kätensä ja nosti hänet seisomaan -
ja kutsui sisään pyhät ja lesket ja asetti hänet elävänä heidän eteensä.
Ja se tuli tiedoksi koko Joppessa, ja monet uskoivat Herraan.
Nainen kuoli, mutta hänen tekonsa, kuten almujen anto -
ja rakkaus muita kohtaan, -
motivoivat ihmisiä rukoilemaan hänen puolestaan -
jopa sitä, että hän voisi herätä kuolleista!
Saatan aavistaa Pietarin anopin motivoineen ihmisiä samoin, -
sillä heti parannuttuaan hän oli palvelualtis ja valmis antamaan.
Ihmiset eivät aina oivalla, että kristittyinä -
meidät kaikki on kutsuttu auttamaan omassa seurakunnassamme.
Vaikka et olisikaan saarnaaja, pappi tai opettaja, -
Jumala on silti kutsunut myös sinut avustamaan seurakuntaasi.
Omassakin seurakunnassa olen aina korostanut kaikkien osallistumista.
Jumalallekin se on tärkeätä ja pohjana myös sille, että -
ihmiset saavat uskossa ja toivossa rukoilla sinunkin puolestasi.
Omiin tekoihimme vedoten emme ansaitse Jumalalta mitään.
Mutta Jumala arvostaa sitä, että välitämme Hänen asioistaan, -
pidämme Hänen tekojansa ja Hänen seurakuntaansa tärkeinä.
Katsotaan erästä samantapaista kertomusta, eli Apt. 10:30-33.
Siinä puhutaan Korneliuksesta, ja tarina voi olla jo ennestään tuttu.
"Ja Kornelius sanoi: 'Neljä päivää sitten, juuri tähän aikaan päivästä, -
minä kotonani rukoilin tällä yhdeksännellä hetkellä, ja katso, -
edessäni seisoi mies loistavissa vaatteissa -
ja sanoi: 'Kornelius, sinun rukouksesi on kuultu, -
ja sinun almusi ovat tulleet muistoon Jumalan edessä.
Niin lähetä nyt Joppeen ja kutsu tykösi Simon, jota myös Pietariksi kutsutaan;
hän majailee nahkuri Simonin talossa meren rannalla.'
Sentähden minä lähetin heti sinulle sanan, ja sinä teit hyvin, kun tulit.
Nyt olemme siis tässä kaikki Jumalan edessä, -
kuullaksemme kaiken, mitä Herra on käskenyt sinun puhua."
Kornelius kertoi Pietarille enkelin ilmestyneen hänelle sanoen: -
"Kornelius, sinun rukouksesi on kuultu, ja sinun almusi ovat tulleet -
muistoon Jumalan edessä."
Eli tästä näemme, kuinka rahallinen, aineellinen ja muu apumme -
on Jumalalle tärkeätä!
Teot tulivat "Jumalalle muistoon" eli Jumala muisti hänen almunsa.
Hän oli ollut avulias ja siksi Jumala toimi hänen hyväkseen.
Paitsi rukousta, meidän tulee olla valmiita antamaan -
Jumalalle mahdollista rahallista apua, mutta myös muita tekoja -
käyttäen hyväksi Häneltä saamiamme lahjoja.
Näin Jumala haluaa jakaa vastalahjojaan myös meille!
Olen varma, että myös Pietarin anopin tapauksessa juuri tämä -
motivoi rukoilemaan, että Jeesus tulisi ja parantaisi hänet.
Palvelualtis asenne, eli antamisen ja auttamisen halu -
käynnisti anopin elämässä jotakin. Tehdessäsi ihmisille hyviä tekoja -
tukemalla esim. rahallisesti tai auttamalla seurakunnassa, niin -
tiedä - se ei ole turhaa. Jumala muistaa ja pitää sen mielessään!
Se on hyvää varustautumista oman elämän mahdollisiin vaikeuksiin.
Ongelmiisi löytyy ehkä ratkaisu silloin, kun et osaa sitä etsiä...
Jumala tulee juuri silloin pelastamaan sinut pälkähästä.
Pietarin anopin puolesta siis rukoiltiin.
Kertomus jatkuu siitä hyvin kiinnostavalla tavalla.
Matteuksen evankeliumin mukaan Jeesus "koski tämän käteen, -
ja kuume lähti hänestä".
Markuksen evankeliumin mukaan: "hän meni hänen luoksensa -
ja nosti hänet ylös, tarttuen hänen käteensä.."
Kannattaa muistaa, ettei Jeesuksen kosketus suinkaan ollut sattumaa.
Olen jo aiemmin käsitellyt Raamatun kohtaa, jonka mukaan -
uskovat laittavat kätensä sairaiden päälle, ja niin sairaat paranevat.
Tässäkin koskettaminen oli hyvin tärkeätä, sillä sen kautta -
Jumalan parantava voima saattoi virrata Pietarin anopin kehoon.
Joku voi ajatella, että kysehän oli vain anopin pystyyn auttamisesta...
Mutta Jumalan voima siirtyy ihmisen kehoon juuri kosketuksen kautta.
Olen nähnyt tämän tapahtuvan erittäin monta kertaa, -
kun olen seurakunnan kokouksissa laittanut käteni sairaiden päälle.
Jumalan voima on siirtynyt heihin ja koskettanut heitä niin, että -
jotkut ovat kaatuneet sen voimasta! Raamatusta voimme nähdä samaa...
Aina ei tapahdu niin - mutta Jumalan voima tuo avun, ja -
se tapahtuu kosketuksen kautta, aivan kuten Jeesus teki tässä.
Käsien päälle paneminen. Kirjataan se ylös ettei asia unohdu.
KÄSIEN PÄÄLLE PANEMINEN
Käsien päälle paneminen - eli Jumalan voimaa välittävä kosketus.
Seuraavaa mielenkiintoista, Jeesuksen tekemää asiaa, -
kuvataan parhaiten Luukkaan evankeliumissa näin: -
"Niin hän meni ja kumartui hänen ylitsensä ja nuhteli kuumetta, -
ja se lähti hänestä.."
Erittäin mielenkiintoinen ilmaus!
Jokuhan voi ihmetellä, keskusteliko Jeesus todellakin kuumeen kanssa!
Eri käännöksissä on eri vivahteita, kuten uhkasi, käski, torui...
Missään ei ole sanottu sairauden olleen pahan hengen aiheuttama.
Kyse oli todennäköisesti jostakin viruksen tapaisesta -
mutta silti Jeesus tavallaan uhkasi tai käski kuumetta lähtemään kehosta.
Tähän liittyvä Raamatun periaate ei ole ehkä monellekaan tuttu, -
mutta se sisältyy Raamatun opetuksiin.
Avaan kohdan Mark. 11:22, ja kirjaan samalla muistiin: -
Hän nuhteli sairautta.
HÄN NUHTELI SAIRAUTTA
Mark. 11. luvun loppu sisältää Jeesuksen mielenkiintoiset sanat: -
"Jeesus vastasi ja sanoi heille: "Pitäkää usko Jumalaan.
Totisesti minä sanon teille: jos joku sanoisi tälle vuorelle: -
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, niin se hänelle tapahtuisi."
Jeesus sanoo siis, että vuorikin voisi käskystämme heittäytyä mereen, -
jos sydämessämme uskoisimme emmekä lainkaan epäilisi.
Meidän tulee ennenkaikkea ymmärtää Jeesuksen tässä opettama periaate.
Aiemmin samassa luvussa -
Jeesus opetuslapsineen ohitti viikunapuun, -
jolle hän sanoi: "Älköön ikinä enää kukaan sinusta hedelmää syökö".
Seuraavana päivä ohi kulkiessaan he näkevät viikunapuun kuivettuneen.
Pietari hämmästyy, ja silloin Jeesus sanoo: "Pitäkää usko Jumalaan."
Ja "... jos joku sanoisi tälle vuorelle"
Jeesus käski siis viikunapuuta, mutta puhuiko Jeesus puiden kanssa?
Ei puhunut, vaan kyse on henkisestä periaatteesta, -
johon nojaten hän esitti puulle käskynsä - ja se tapahtui.
Jumala on antanut kristityillekin oikeuden käyttää tätä periaatetta -
mikäli se on sopusoinnussa Jumalan Sanan kanssa. Sen mukaan mekin -
voimme käskeä sairauksia poistumaan ihmisten kehosta.
Voimme toimia kuten Jeesus, kun hän nuhteli Pietarin anopin kuumetta.
Siinä ei ole mitään väärää! Jumala on antanut meille tämän oikeuden.
Koska olemme Jeesuksessa Kristuksessa, -
meidän tulee tehdä samoja tekoja kuin hän.
Jeesus nuhteli kuumetta ja siksi mekin voimme käskeä kuumetta ja sanoa: -
"Kuume, poistu kehosta!"
Periaate on sama kuin vuorta koskevassa esimerkissä, ja -
siinä, mitä Jeesus sanoi viikunapuulle ja miten puun kävi...
Jeesus nuhteli ja käski "asioita" sillä Raamatun mukaan, -
"Jeesuksen nimeä kunnioittaen on kaikkien polvistuttava, -
kaikkien niin taivaassa kuin maan päällä ja maan alla." (Fil. 2:10)
Tässä yhdistyy kaksi asiaa. Jeesus koskettaa Pietarin anoppia, ja -
nuhtelee sairautta käskien sitä poistumaan anopin kehosta.
Palaan vielä kohtaan Mark. 11:23, "Totisesti minä sanon teille: -
jos joku sanoisi tälle vuorelle: 'Kohoa ja heittäydy mereen' "
Eli antaisi konkreettisen käskyn, "eikä epäilisi sydämessään,..."
Vironkielinen käännös on tässä kohtaa hieman vanhahtava.
"vaan uskoisi sen tapahtuvan, minkä hän sanoo, niin se hänelle tapahtuisi."
Kun tähän tapaan käskemme sairautta, -
tärkein tehtävämme on uskoa, koska Jeesus niin sanoo.
Meidän tulee siis uskoa, että se mitä sanomme - se myös toteutuu.
Joku voi kysyä, liittyykö tähän noituutta tai puoskarointia....
Tärkeätä on aina toimia Jumalan sanan mukaan ja sen rajoissa.
Sanamme perustuvat vain Jumalan sanassaan antamiin lupauksiin.
Emme siis puhu niitä näitä, emmekä anna mitä tahansa käskyjä, vaan -
puhumme aina Jumalan sanan mukaan.
Koska tiedämme varmasti, että Jumala haluaa parantaa sairaat, -
siksi voimme soveltaa tätä periaatetta -
käskemällä sairautta poistumaan tietyn ihmisen kehosta.
Useat voivat pitää asiaa outona ja arkailla sairauksille puhumista...
Mutta eihän tässä keskustella sen sairauden kanssa - se ei vastaa!
Monet silti käyttävät tätä henkistä periaatetta, mutta negatiivisesti.
Kuvitellaan eteemme talvinen autoilija, -
joka aikaisin aamulla lähtee autoaan käynnistämään.
Hän kääntää avainta virtalukossa, jolloin auto alkaa kyllä hurista, -
mutta ei silti suostu käynnistymään.
Mies alkaa huutaa: "Senkin vanha romu, sinusta on päästävä eroon!"
Näin ihmiset voivat puhua autolle, ja aika usein puhe on negatiivista.
Tätä ei pidetä outona, sillä näemme ettei kyse ole keskustelusta.
Ihmiset ovat tottuneet ilmaisemaan negatiivisia tunteitaan -
liittyen erilaisiin tilanteisiin, esineisiin ja asioihin.
Jumala haluaa, että välitämme Hänen tahtoaan koskien kehomme terveyttä.
Jeesus käski sairautta poistumaan, ja -
samoin voit tehdä myös sinä.
Eli Jeesus nuhteli sairautta ja nuhdella voit myös sinä, sillä -
Jumala haluaa sairauden poistuvan sinun kehostasi.
Kun tässä edetään, huomaat näiden periaatteiden olevan -
sellaisia, joita voimme itsekin soveltaa ja nähdä tuloksia.
Eli palaan takaisin Pietarin anopista kertovaan tarinaan.
Jeesus on siis koskettanut anoppia ja nuhdellut hänen sairauttaan.
Luen kertomuksen toista variaatiota eli Matt. 8:15-16, joka sanoo: -
"Niin hän koski tämän käteen, ja kuume lähti hänestä; -
ja hän nousi ja palveli häntä." Eli samaa hengenlaatua ja -
palvelualttiutta toisten ihmisten hyväksi sovelletaan tässä heti.
"Mutta illan tultua tuotiin hänen tykönsä monta riivattua.
Ja hän ajoi henget ulos sanalla, ja kaikki sairaat hän paransi;
että kävisi toteen, mikä on puhuttu profeetta Esaiaan kautta, joka sanoo:
"Hän otti päällensä meidän sairau- temme ja kantoi meidän tautimme".
Vanhassa Testamentissa oli jo ennustettu näistä parantumisista, -
jotka näin kävivät toteen. Todeksi muuttui myös se, että -
"Hän otti päällensä meidän sairautemme ja kantoi tautimme".
Tämä tapahtui sillä hetkellä, kun Jeesus kuoli ristillä, -
mutta jo ennen ristinkuolemaa, parantuminen oli saavutettavissa.
Jeesuksen ristinkuolema on erittäin tärkeä Raamatun tapahtuma, -
josta Vanhassa Testamentissa kerrotaan etukäteen, -
ja Uudessa Testamentissa myös jälkikäteen.
Jumala langetti Jeesuksen päälle meidän syntimme ja sairautemme.
Jeesus kantoi ne molemmat.
Luen vielä vähän Luukkaan evankeliumin 4. luvun lopusta...
Eli Luuk. 4:40 "Auringon laskiessa kaikki, joilla oli sairaita, -
mikä missäkin taudissa, veivät ne hänen tykönsä.
Ja hän pani kätensä heidän itsekunkin päälle ja paransi heidät.
Myös lähtivät riivaajat ulos monesta, huutaen ja sanoen: -
"Sinä olet Jumalan Poika!" Mutta hän nuhteli niitä -
eikä sallinut niiden puhua, koska ne tiesivät hänen olevan Kristuksen."
Pietarin anopin ihmeparantuminen ja ehkä muutkin Jeesuksen ihmeteot -
saivat ihmiset tuomaan kaikki sairaansa Jeesuksen luo.
Mielenkiintoinen sana tässä jakeessa 40 on juuri tuo KAIKKI.
Eli "kaikki, joilla oli sairaita, mikä missäkin taudissa..."
Miksi he niin tekevät?
Siksi, että he tiesivät Jumalan haluavan parantaa kaikki sairaat.
Heitä ei jätetty kotiin riutumaan, vaan kaikki tuotiin paikan päälle.
Läpi koko Raamatun saamme lukea, että -
koska Jumala rakastaa kaikkia, haluaa Hän kaikki myös parantaa!
Ihmiset käsittivät sen, ja siksi he toivat paikalle kaikki sairaat.
Jos Jumala silloin sanoi haluavansa parantaa kaikki sairaat -
ja ihmiset uskoivat siihen, tulee meidänkin tänään siihen uskoa!
Palaan siihen, että kaikki tämä koskee myös meitä jokaista, ja -
nämä sanat ja periaatteet on kirjoitettu meitä kaikkia varten.
Käyn lyhyesti läpi tärkeimpiä, käsittelemiäni asioita.
Näemme Jeesuksen astuvan Pietarin kotiin, jossa makaa sairas anoppi.
Jeesus laittaa kädet anopin päälle, ja sitten hän nuhtelee sairautta.
Tämä ihme tuo toivoa ja jännitystä ympäristön ihmisille, jotka -
tulevat joukolla paikalle, tuoden mukanaan myös kaikki sairaat, -
ja Jumala alkaa heitä parantamaan. Usein Jumala haluaa tehdä ihmeen, -
joka voi johtaa uusiin ja taas uusiin ihmeisiin niiden elämässä, -
jotka kuulevat Jumalan olevan parantaja ja lääkitsijä.
Opetan näitä asioita siksi, että Jumala voisi parantaa yhä useamman!
Haluan kannustaa sinua joka olet seuraamassa tätä lähetystä, -
uusien asioiden oppimisen lisäksi tekemään jotakin konkreettista.
Näin sinäkin voit parantua, mikäli juuri nyt olet sairaana, -
sillä Jumala mahdollistaa sen. Aivan kuten Jeesus pani kätensä -
Pietarin anopin päälle ja nuhteli sairautta, -
samoin voit sinäkin tehdä laittamalla oman käden päällesi.
Laita käsi kehosi päälle, ja sitten rukoillaan yhdessä.
Samalla Jumalan sanan mukaan, käsken sairauden ja kivun kadota.
Isä, kiitän siitä että parannat ja uudistat tämän ihmisen.
Jeesuksen nimessä, käsken kipujen, kuumeen ja muiden ongelmien kadota.
Mistä ikinä vaivoista onkaan kyse, kiitos, että olet niiden parantaja!
Käsken sairauksien kadota! Tulkoot kaikki terveiksi sanasi mukaan.
Sinä olet heidän lääkitsijänsä, joka haluaa heidän olevan terveitä.
Kiitos kaikesta hyvästä ja siitä Isä, että olet heidän parantajansa.
Jeesuksen nimessä, Aamen. Ole siunattu! Näemme taas.
Tallinnan Hoosianna-seurakunnan parantumiskoulu
Suomennos: Irene Tarkka